text: Рускі архітэктар, мастак, асветнік, буйны прадстаўнік рэтраспектывізма ў архітэктуры Масквы.Іван Жалтоўскі Іван вядомы як майстар нэарэнесансу і нэакласіцызму ў дарэвалюцыйны перыяд. Пачаўшы працу ў перыяд зараджэння стылю мадэрн у 1890-х гг., Жалтоўскі дажыў да пачатку эпохі буйнапанэльнага хатабудавання 1950-х.
  Нарадзіўся Іван Уладзіслававіч 27 лістапада 1867 г. у Пінску. Іван бліскуча скончыў Пінскую гімназію і паступіў у Пецярбургскую Акадэмію мастацтваў.
  На працягу ўсяго жыцця заставаўся верным архітэктурным ідэям Рэнесансу. У 1909 г. атрымаў званне акадэміка архітэктуры.
  Жалтоўскі быў жанаты на дачцы купца-старавера і сястры купца-прамыслоўца П. П. Рабушынскага Лізавеце.
  Іван Уладзіслававіч — аўтар аднаго з першых планаў рэканструкцыі Масквы (1920 г.), аўтар планіроўкі шэрагу будынкаў Усерасійскай сельскагаспадарчай і саматужна-прамысловай выставы (1923), будынка Дзяржбанка (1927-1929) у Маскве. Пабудаваны ім вядомы жылы дом на Махавой вуліцы ў Маскве (1933-1934) вытрыманы ў духу палладыянскай архітэктуры. Жалтоўскі пабудаваў у Маскве асабняк Тарасава (Вялікі Патрыяршы завулак) у 1909-1912 гг., дом на Ленінскім праспекце (1949), дом на Смаленскім пляцы (1950) і іншыя.
  У Пінску імем славутага земляка названы праспект у Паўночным мікрараёне горада, а на будынку былой гімназіі, дзе вучыўся І. У.Жалтоўскі, устаноўлена мемарыяльная дошка.